钦定古今图书集成/明伦汇编/氏族典/第348卷 > 周怡
## 钦定古今图书集成/明伦汇编/氏族典/第348卷 > 周怡

按《明外史周怡传》：“怡字顺之，太平县人。登嘉靖十七
年进士，除顺德推官。举卓异，擢吏科给事中。二十二
年，吏部尚书许赞率其属王与龄、周𫓧讦大学士翟
銮、严嵩私属事。帝方向嵩，反责赞，逐与龄等。怡上疏
言之，帝大怒，杖之阙下，锢于诏狱。隆庆元年，起故官，
擢太常少卿。陈《新政》五事忤旨，出为登莱兵备佥事”，
改南京国子司业。复召为太常少卿，未任卒。天启初，
追谥《恭节》。